
ΠΕΡΙΕΧΟΜΕΝΑ 

- / 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση του άρθρου 8 της υπ" αριθ. 35163/1274/11.4.85 

κοινής απόφασης. 

Αύξηση των παρεχόμενων από το Επικουρικό Ταμείο Ασφάλισης 

Κρεοπωλών και Εργατ/λων Κρέατος, συντάξεων. -. 

Τροποποίηση της παρ.Ί εδ. α’ του άρθρου 5 του Κανονισμού Παρο¬ 
χών του Ταμείου Επικ. Ασφάλισης Προσ/κού Εταιρειών Τσιμέ¬ 
ντων. . .. 

Αναπροσαρμοσμένων παρεχομένων συντάξεων του Ταμείου Επικου¬ 
ρικής Ασφάλισης Πρόνοιας και Κοινής Διανομής Πωλητών βεν¬ 


ζίνης Αθηνών - Πειραιώς και Περιχώρων.. 4 

Αύξηση των συντάξεων του Κλάδου Φωτοειδησεογράφων και Εικο¬ 
νοληπτών Επικαίρων Τηλεόρασης του Τ.Α.Ι.Σ.Υ.Τ. 5 

Άδεια κατοχής Β' θέσης στον Γεώργιο Δασκαρόλη. .. 6 

Καθορισμός μέτρων και μεθόδων για την πρόληψη και μείωση της 

ρύπανσης του περιβάλλοντος από εκπομπές αμιάντου. 7 ^ 

Καθορισμός .τύπου βεβαιώσεων που απαιτούνται για τη χορήγηση 
αδειών κυκλοφορίας φορτηγών αυτοκινήτων ιδιωτικής χρήσης 
(Φ.Ι.Χ.) . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓ ΚΡΙΣΕΙΣ 

Αρίθ. 2007924/642/0022 (1) 


Αντικατάσταση του άρθρου 8 της υπ' αριθ. 35163/1274/11.4.85 
κοινής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

* Έχοντας υπόψη: 

1. Τις διατάξεις του άρθρου 581 παρ. 2 του Κώδικα Ποινικής Δικο¬ 
νομίας, όπως έχει τροποποιηθεί και συμπληρωθεί με τον Ν. 663/1977 
και 

2. Την κοινή απόφασή μας 35163/1274/11.4.1985 (ΦΕΚ 239/ 
Β/30,4.85) «Περί καθορισμού αποζημιώσεων και εξόδων κλητευομέ- 
νων μαρτύρων ενώπιον των Ποινικών Δικαστηρίων ή των ανακριτικών 
και Εισαγγελικών αρχών και υπό των ιδίων Δικαστηρίων και Αρχών 
διοριζόμενων πραγματογνώμων μεσεγγυούχων και Ερμηνέων, των 
λαϊκών μελών των Μ.Ο.Κ. ως περί των προϋποθέσεων και της διαδικα¬ 
σίας αναγνωρίσεως και πληρωμής των δικαιούχων». 

3. Την αριθ. Τ. 1140/1051 173/1390/0001 /ΦΕΚ 420/Β/ 
10.7.90 απόφαση του Πρωθυπουργού και Υπουργού Οικονομικών, 
αποφασίζουμε: 

Αντικαθιστούμε το άρθρο 8 της ανωτέρω κοινής απόφασής μας 
35163/1274/11.4.1985 ως κατωτέρω: 


Άρθρο 8. 

1. Αποζημίωση μεσεγγυούχων και φυλάκων αντικειμένων που έχουν 
κατασχεθεί. 

Στους μεσεγγυούχους και στους φύλακες αντικειμένων που έχουν 

1 κατασχεθεί καταβάλλεται αποζημίωση για κάθε μέρα φύλαξης του επί- 
δικου αντικειμένου ίση προς το 1 /20 της αξίας του που δεν μπορεί όμως 

2 να υπερβεί τις (πέντε χιλιάδες) 5.000 δρχ. την,ημέρα. Στο εκάστοτε κα¬ 
θοριζόμενο ποσό συμπεριλαμβάνονται και τυχόν έξοδα του μεσεγγυού¬ 
χου ή φύλακα, εκτός από τις περιπτώσεις κατά τις οποίες το κατασχεθέν 

2 αντικείμενο είναι αεροπλάνο ή πλοίο, οπότε τα σχετικά έξοδα καταβάλ¬ 
λονται εξ ολοκλήρου, πέραν της ανωτέρω ανά ημέρα αποζημιώ- 
σεως. 

2. Η ανωτέρω αποζημίωση και τα σχετικά έξοδα εκκαθαρίζονται 
από την αρχή που διέταξε την μεσεγγύηση ή φύλαξη ή από τον Εσαγγε- 
λέα Πρωτοδικών της περιφέρειας και διαβιβάζεται η εκκαθάριση στο 
Υπουργείο Δικαιοσύνης με τα σχετικά δικαίολογητικά για την πληρωμή 
του δικαιούχου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Φεβρουάριου 1991 

ΟΙ ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΥΦΥΠ. ΟΙΚΟΝΟΜΙΚΟΝ ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΠΑΝ. ΔΕΛΗΜΗΤΣΟΣ ΑΘΑΝ. ΚΑΝΕΛΛΟΠΟΥΛΟΣ 

-♦- 

Αριθ. 120/180 (2) 

Αύξηση των παρεχομένων από το Επικουρικό Ταμείο Ασφάλισης Κρεο¬ 
πωλών και Εργατ/λων Κρέατος, συντάξεων. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ · 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230/Α/66). 

2. Τις διατάξεις των άρθρων 23 παρ. 1 στοιχ. στ’, 24 παρ. 1 και 2 
στοιχ. γ', 26 παρ. 1 και 27 παρ. 1 στοιχ. δ' του Ν. ,1558/85 (ΦΕΚ 
137/Α/85). ■ 

3. Τις διατάξεις του άρθρου 7 του Ν. 1275/82 (ΦΕΚ 100/Α/82). 

4. Τη γνώμη του Δ.Σ. του ΕΤΑΚΕΚ που έχει ληφθεί κατά την 47/ 
12.12.90 συνεδρίασή του, αποφασίζουμε: 

1. Αυξάνονται από 1.1.1991 οι συντάξεις που παρέχει το Επικου¬ 
ρικό Ταμείο Ασφαλίσεως Κρεοπωλών και Εργατοϋπαλλήλων Κρέατος 
στους συνταξιούχους του, των οποίων η έναρξη του συνταξιοδοτικού 
τους δικαιώματος εμπίπτει στο μέχρι 31.12.1990 χρονικό διάστημα 
κατά 1.000 δρχ. και με την επιφύλαξη των διατάξεων περί ανωτάτων 
και κατωτάτων ορίων. 

2. Η παρ. 7 του άρθρου 5 του Κανονισμού Παροχών του Επικουρι¬ 
κού Ταμείου Ασφαλίσεως Κρεοπωλών και Εργατοϋπαλλήλων Κρέατος 
αντικαθίσταται ως εξής: 

«Η κατά τις παραπάνω διατάξεις υπολογιζόμενη σύνταξη μετά την 


















1110 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αύξηση που έχει χορηγηθεί με τις κείμενες διατάξεις, δεν μπορεί να είναι 
από 1.1.1991 κατώτερη των 11.550 δρχ. για τους συνταξιούχους 
λόγω γήρατος και αναπηρίας και των 10.950 δρχ. για συνταξιούχους 
λόγω θανάτου, ούτε ανώτερη των 14.030 δρχ., για τους συνταξιούχους 
λόγω γήρατος και αναπηρίας και των 12.150 δρχ. για τους συνταξιού¬ 
χους λόγω θανάτου». 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 25 Φεβρουάριου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

-♦- 

Αριθ. 109/46 (3) 

Τροποποίηση της παρ. 1 εδ. α' του άρθρου 5 του Κανονισμού Παροχών 

του Ταμείου Επικ. Ασφάλισης Προσ/κού Εταιρειών Τσιμέντων. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Α.Ν. 895/37 «περί συστάσεως 
Επικ. Ταμείου Ασφαλ. Προσ/κού Εταιρειών Τσιμέντων» σε συνδυασμό 
προς τις διατάξεις της παρ. 1 του άρθρου 59 του Α.Ν. της 11 Νοεμ¬ 
βρίου 1935 «περί Οργανισμού του Υπουργείου Εργασίας», όπως αυθε¬ 
ντικά ερμηνεύτηκε με το άρθρο 1 του Α.Ν. 694/37 «περί αυθεντικής 
ερμηνείας συμπληρώσεως και τροποποιήσεως διατάξεων τινων της 
ασφαλιστικής νομοθεσίας». 

2. Τις διατάξεις των άρθρων 23 παρ. 1 στοιχ. στ\ 24 παρ. 1 και 2 
στοιχ. γ\ 26 παρ. 1 και 27 παρ. 1 στοιχ. δ' του Ν. 1558/85 (ΦΕΚ 
137/Α/85). 

3. Το Π.Δ. 105/1988 (ΦΕΚ 46/Α/88 «Οργανισμός ΓΓΚΑ». 

4. Την 17/9,5.90 απόφαση του Δ.Σ. του Ταμείου Επικουρικής 
Ασφάλισης Προσ/κού Εταιρειών Τσιμέντων. 

5. Τη γνώμη του Συμβουλίου Κοινωνικής Ασφαλείας που λήφθηκε 
κατά την 22η/28.11.90 συνεδρίαση αυτού της ΚΣΤ’ περιόδου, αποφα¬ 
σίζουμε: 

Το εδάφιο α’ της παρ. 1 του άρθρου 5 του Κανονισμού Παροχών του 
Ταμείου Επικουρικής Ασφάλισης Προσ/κού Εταιρειών Τσιμέντων αντι¬ 
καθίσταται ως εξής: 

«Άρθρο 5. 

Εξαγορά αναγνωριζόμενου χρόνου. 

1. α) Η εξαγορά του αναγνωριζόμενου χρόνου ενεργείται με παρα¬ 
κράτηση, κάθε μήνα από τις αποδοχές του ασφαλισμένου, πρόσθετης ει¬ 
δικής εισφοράς ίσης προς το ήμισυ του συνόλου των κάθε φορά μηνιαίων 
εισφορών ασφαλισμένου και εργοδότη για τους δύο κλάδους». 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 25 Φεβρουάριου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

-♦- 

Αριθ. 210/254 (4) 

Αναπροσαρμογή των παρεχομένων συντάξεων του Ταμείου Επικουρι¬ 
κής Ασφάλισης Πρόνοιας και Κοινής Διανομής Πωλητών Βενζίνης 

Αθηνών - Πειραιώς και Περιχώρων. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230 Α). 

2. Τις διατάξεις των άρθρων 23 παρ. 1 στοιχ. στ’, 24 παρ. 1 και 2 
στοιχ. γ’, 26 παρ. 1 και 27 παρ. 1 στοιχ. δ’ του Ν. 1558/85 (ΦΕΚ 
137 Α’). 

3. Τις διατάξεις του άρθρου 30 του Ν. 1027/1980, όπως αυτό αντι- 
καταστάθηκε με το άρθρο 7 του Ν. 1275/1982. 

4. Τη γνώμη του Δ.Σ. του Ταμείου που λήφθηκε στις συνεδριάσεις 
του της 25/31.10.1990 και 16ης/31.1.1991, αποφασίζουμε: 

«1. α) Οι παρεχόμενες μέχρι 31.12.1990 πλήρεις οργανικές συντά¬ 
ξεις από το Ταμείο Επικουρικής Ασφάλισης Πρόνοιας και Κοινής Διανο¬ 


μής Πωλητών Βενζίνης Αθηνών - Πειραιώς και Περιχώρων αυξάνονται 
κατά το ποσό των 10.000 δρχ. 

β) Ομοίως τα κατώτατα όρια συντάξεων, όπως αυτά διαμορφώθη¬ 
καν με την αριθ. 210/210/28.2.90 Υπουργική απόφαση αυξάνονται 
κατά το ποσό των 10.000 δρχ. εφόσον (αντιστοιχούν σε πλήρεις οργανι¬ 
κές συντάξεις. 

γ) Τα μερίδια συντάξεων αυξάνονται κατά το ποσοστό των 10.000 
δρχ. που αναλογεί με βάση το ποσοστό της πλήρους σύνταξης υπολογι¬ 
σμού κάθε μεριδίου κατά το χρόνο επέλευσης του ασφαλιστικού κινδύ¬ 
νου. 

2. Η αύξηση των συντάξεων αρχίζει από 1.1.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

ΑΙ)ήνα, 25 Φεβρουάριου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

-φ- 

Αριθ. Φ 54Β/300 (5) 

Αύξηση των συντάξεων του Κλάδου Φωτοειδησεογράφων και Εικονο¬ 
ληπτών Επικαίρων Τηλεόρασης του Τ.Α.Ι.Σ.Υ.Τ. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230 Α). 

2. Τις διατάξεις των άρθρων 23 και 27 του Ν. 1558/1985 (ΦΕΚ 
137 Α’) του άρθρου 5 του Π.Δ. 437/1985 (ΦΕΚ 157 Α) και του Π.Δ. 
105/1988 (ΦΕΚ 46 Α). 

3. Τις διατάξεις του άρθρου 30 του Ν. 1027/1980 (ΦΕΚ 49 Α), 

όπως αυτό αντικαταστάθηκε με το άρθρο 7 του Ν. 1275/1982 (ΦΕΚ 
100 Α) και συμπληρώθηκε με το άρθρο 43 τού Ν. 1469/1984 (ΦΕΚ 
111 Α). / 

4. Την 9019/295/25.1.1982 απόφαση του Υπουργού Οικονομι¬ 
κών που κυρώθηκε με το άρθρο 55 του Ν. 1249/1982. 

5. Τις 1405/55/12.1.1990 (5,8 ΑΤΑ Α’ τετραμήνου 1990) και 
37678/1886/6.9.1990 (7,1% ΑΤΑ Γ’ τετραμήνου 1990) αποφά¬ 
σεις των Υπουργών Εθνικής Οικονομίας, Οικονομικών και Εργασίας. 

6. Τη γνώμη του Διοικητικού Συμβουλίου του Ταμείου Ασφάλισης 
Ιδιοκτητών Συντακτών και Υπαλλήλων Τύπου που διατυπώθηκε κατά 
την 5/30.1.1991 συνεδρίασή του, αποφασίζουμε: 

1. Οι συντάξεις που καταβάλει ο Κλάδος Φωτοειδησεογράφων και 
Εικονοληπτών Επικαίρων Τηλεόρασης του Ταμείου Ασφαλίσεως Ιδιο¬ 
κτητών Συντακτών και Υπαλλήλων Τύπου αυξάνονται ως εξής: 

α. Για όσους υπέβαλαν αίτηση συνταξιοδότησης μέχρι 31.12.1989 
κατά ποσοστό 5,8% από 1.2.1990 και 7,1% από 1.9.1990. 

β. Για όσους υπέβαλαν αίτηση συνταξιοδότησης από 1.1.1990 μέχρι 
31.8.1990 κατά ποσοστό 7,1% από 1.9.1990. 

2. Οι συντάξεις αυτές χορηγούνται με τους όρους και τις προϋποθέ¬ 
σεις των παραπάνω με αριθμό 4 και 5 σχετικών αποφάσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1991 

• ' Η ΥΠΟΥΡΓΟΣ 

Μ. ΓΙΑΝΝΑΚΟΥ 

—-4 - 

Αριθ. Β2/31 34 (6) 

Άδεια κατοχής Β’ θέσης στον Γεώργιο Δασκαρόλη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/1982 «Για τη δομή και τη 
λειτουργία των Ανωτάτων Εκπ/κών Ιδρυμάτων» όπως συμπληρώθηκε 
με την παρ. 6 του άρθρου 48 του Ν. 1404/1989. 

2. Του άρθρου 104 παρ. 2 του Συντάγματος. 

3. Τις διατάξεις του άρθρου 9 παρ. 3 του Ν. 1835/1989 (ΦΕΚ 76/ 
14.3.89 τ. Α’). 

4. Το αριθμ. 459/2.11.83 Π.Δ. (ΦΕΚ 175/29.11.1983 τ. Α’). 

5. Την αριθ. 1154/13.4.1988 (ΦΕΚ 256/2.5.88 τ. Β') κοινή 
απόφαση Πρωθυπουργού κ.λ.π. όπως τροποποιήθηκε με την αριθμ. 
2334/31.5.1989 (ΦΕΚ 416/31.5.1989 τ. Β') κοινή απόφαση του 
Πρωθυπουργού κ.λ.π. 

6. Τα αριθ. 14874/632/6/87. 11527/507/10.5.88 έγγραφα 
του Ελεγκτικού Συνεδρίου. 

7. Το αριθ. Α.3134/11.1.1990. Α. 7138/26.6.1990 έγγραφα 
του Παν/μίου, Θράκης. 

8. Την αριθ. Η. 2871/30.4.90 απόφαση ανάθεσης αρμοδιοτήτων 
στην Υφυπουργό του ΥΠΕΠΘ (ΦΕΚ 296/90 τ. Β'), αποφασίζουμε: 

Παρέχουμε την άδεια στον Γεώργιο Δασκαρόλη καθηγητή του Τμή¬ 
ματος Νομικής του Παν/μίου Θράκης να προσφέρει τις υπηρεσίες του 
ως Νομικός Σύμβουλος στην Ε.Ρ.Τ.Α.Ε. 

Η άδεια αρχίζει από την ημέρα ανάληψης των καθηκόντων της δεύ¬ 
τερης θέσης ή με την έναρξη της δεύτερης απασχόλησης, εφόσον είχε 
προηγηθεί η υποβολή αίτησης χορήγησης της σχετικής άδειας, άλλως 
από την ημέρα υποβολής της αίτησης. 

Οι πάσης φύσεως πρόσθετες αποδοχές ή απολαυές του δεν δύναται να 
είναι κατά μήνα ανώτερες του συνόλου των αποδοχών της οργανικής 
του θέσης, ως Καθηγητή του Παν/μίου Θράκης. 

Η απόφαση αυτή να δημοσιευτεί στην Εφημερίδα της Κυβερνήσεως 
(άρθρο 1 παρ. 1γ του Ν. 301/1076 ΦΕΚ 91 τ. Α'). 

Αθήνα. 21 Φεβρουάριου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

Αριθ, 8243/1113 . (7) 

Καθορισμός μέτρων και μεθόδων για την πρόληψη και μείωση της ρύ¬ 
πανσης του περιβάλλοντος από εκπομπές αμιάντου. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1338/83 «Εφαρμογή του Κοι¬ 
νοτικού Δικαίου (ΦΕΚ 34Α/1983) όπως τροποποιήθηκε και συμπλη¬ 
ρώθηκε με το άρθρο 6 του Ν. 1440/84 «Συμμετοχή της Ελλάδας στο 
κεφάλαιο, στα αποθεματικά και τις προβλέψεις της Ευρωπαϊκής Τράπε¬ 
ζας Επενδύσεων κ.λπ.» (ΦΕΚ 70Α/1984). 

2. Τις διατάξεις των άρθρων 8 (παρ. 2α) 10 (παρ. 2) 28, 29 και 30 
του Ν. 1650/86 «Για την προστασία · του Περιβάλλοντος» (ΦΕΚ 
160Α'/1986), όπως το τελευταίο αυτό άρθρο τροποποιήθηκε με το άρ¬ 
θρο 98 (παρ. 12) του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101Α/1990). 

3. Τις διατάξεις των άρθρων 23 (παρ. 1) και 24 του Ν. 1558/85 
«Κυβέρνηση και Κυβερνητικά όργανα» (ΦΕΚ 137Α/85) και των άρ¬ 
θρων 9 και 13 του Π.Δ. 437/1985 «Καθορισμός και ανακατανομή 
των αρμοδιοτήτων των Υπουργείων» (ΦΕΚ 157Α/1985). 

4. Τις διατάξεις του Ν. 1515/1985· «Ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιοχής της Αθή¬ 
νας» (ΦΕΚ 18Α/1985) και του Ν. 1561/1985 «Ρυθμιστικό σχέδιο 
και πρόγραμμα προστασίας περιβάλλοντος της ευρύτερης περιοχής της 
Θεσσαλονίκης και άλλες διατάξεις» (ΦΕΚ 148Α/1985) και ειδικότερα 
τις διατάξεις των άρθρων 11 (παρ. 2, 3 και 12) των άρθρων 13 των 
Νόμων αυτών, όπως τα τελευταία τροποποιήθηκαν με τις διατάξεις του 
άρθρου 31 (παρ. 6 και 7) του Ν. 1650/86. 

5. Την οδηγία 87/217/ΕΟΚ του Συμβουλίου της 19ης Μαρτίου 
1987 των Ευρωπαϊκών Κοινοτήτων. 

6. Την υπ’ αριθ. 69269/5387/1990 κοινή Υπουργική Απόφαση 
«Κατάταξη έργων και δραστηριοτήτων σε κατηγορίες, περιεχόμενο με¬ 
λέτης περιβαλλοντικών επιπτώσεων (ΜΠΕ)... και λοιπές συναφείς δια¬ 
τάξεις, σύμφωνα με το Ν. 1650/86» (ΦΕΚ 678Β/90). 

7. Την υπ’ αριθ. 75308/5512/1990 κοινή Υπουργική απόφαση 
«Καθορισμός τρόπου ενημέρωσης των πολιτών και φορέων εκπροσώπη¬ 
σής τους για το περιεχόμενο της μελέτης περιβαλλοντικών επιπτώσεων 
των έργων και δραστηριοτήτων σύμφωνα με την παρ. 2 του άρθρου 5 
του Ν. 1650/86» (ΦΕΚ 691Β). 


8. Την υπ, αριθ. 59388/3363/1988 απόφαση, «Τρόπος, όργανα 
και διαδικασία επιβολής και είσπραξης των διοικητικών προστίμων του 
άρθρου 30 του Ν. 1650/86» (ΦΕΚ 638Β/88). 

9. Το Π.Δ. 70α/1988 «Προστασία των εργαζομένων που εκτίθενται 
σε αμίαντο κατά την εργασία» (ΦΕΚ 3 ΙΑ). 

10. Την υπ’ αρ. Υ1202/90 απόφαση του Πρωθυπουργού περί καθο¬ 
ρισμού αρμοδιοτήτων Αναπλ. Υπ. Εθ. Οικονομίας όπως συμπληρώ¬ 
θηκε με την Υ1250/91. 

11. Την υπ’ αρ. Υ1074/90 κοινή απόφαση του Πρωθυπουργού και 
Υπουργού Βιομ. Εν. και Τεχν. περί καθορισμού αρμοδιοτήτων του 
Υπουργού Βιομηχανίας, Ενέργειας και Τεχνολογίας, αποφασίζουμε: 

Άρθρο 1 
Σκοπός 

Με την απόφαση αυτή αποσκοπείται η εφαρμογή των διατάξεων των 
άρθρων 8 (παρ. 2α) και 10 (παρ. 2) του Ν. 1650/86 και συγχρόνως η 
εναρμόνιση με τις διατάξεις της υπ’ αριθ. 87/217/ΕΟΚ οδηγίας του 
Συμβουλίου των Ευρωπαϊκών Κοινοτήτων της 19ης Μαρτίου 1987 
«σχετικά με την πρόληψη και την μείωση της ρύπανσης του περιβάλλο¬ 
ντος από τον αμίαντο» που έχει δημοσιευθεί στην ελληνική γλώσσα στην 
επίσημη εφημερίδα των Ευρωπαϊκών Κοινοτήτων (Ε85 σελ. 40 της 
28.3.1987), ώστε με την θέσπιση των κατάλληλων μέτρων, όρων και 
περιορισμών να περιορίζονται οι δυσμενείς επιπτώσεις στο περιβάλλον 
από τις εκπομπές αμιάντου και να προστατεύεται αποτελεσματικά η αν¬ 
θρώπινη υγεία και το περιβάλλον. 

Άρθρο 2 . 

Ορισμοί - Πεδίο εφαρμογής 

1. Για την εφαρμογή της Παρούσας Απόφασης νοούνται ως: 
α) «Αμίαντος»: Τα ακόλουθα ινώδη πυριτικά ορυκτά: ' 

- ο κροκιδόλιθος (κυανούς αμίαντος) 

- ο ακτινόλιθος 

- ο ανθοφυλλίτης 

- ο χρυσότιλος (λευκός αμίαντος) 

- ο αμοσίτης (φαιός αμίαντος) 

- ο τρεμολίτης 

- και κάθε μίγμα, που αποτελείται από συνδυασμό αυτών. 

β) «Ακατέργαστος αμίαντος»: το προϊόν, που εξάγεται από την 
πρώτη θραύση του αμιαντομεταλλεύματος. 

γ) «Χρησιμοποίηση του αμιάντου»: οι δραστηριότητες, που συνεπά¬ 
γονται το χειρισμό ποσότητας μεγαλύτερης από 100 χιλιόγραμμα ακα¬ 
τέργαστου αμίαντου ετησίως και αναφέρονται: 

- Στην εξαγωγή ακατέργαστου αμίαντου από αμιαντομετάλλευμα, 
εξαιρουμένης κάθε διεργασίας άμεσα συνδεδεμένης με την εξόρυξη του 
μεταλλεύματος ή και 

- Στη βιομηχανική παραγωγή και τελική επεξεργασία των ακολούθων 
προϊόντων που περιέχουν ακατέργαστο αμίαντο: αμιαντοτσιμέντο ή 
προϊόντα αμιαντοτσιμέντου, υλικά τριβής από αμίαντο, διηθητικά υλικά 
από αμίαντο, υφάνσιμες ύλες αμιάντου, αμιαντόχαρτο και αμιαντοαανί- 
δες, υλικά αρμολόγησης, συσκευασίας και ενίσχυσης από αμίαντο, κα¬ 
λύμματα δαπέδου από αμίαντο, υλικά πληρώσεως από αμίαντο. 

δ) «Κατεργασία προϊόντων που περιέχουν αμίαντο»: οι δραστηριότη¬ 
τες εκτός από την χρησιμοποίηση αμιάντου οι οποίες ενδέχεται να απο¬ 
δεσμεύουν στο περιβάλλον αμίαντο. 

ε) «Απόβλητα»: κάθε ουσία ή αντικείμενο, από το οποίο ο κάτοχός 
του απαλλάσσεται ή προτίθεται, ή υποχρεώνεται να απαλλαγεί, προκει- 
μένουαυτό να διατεθεί κατά ελεγχόμενο τρόπο, για την προστασία του 
περιβάλλοντος και της υγείας. 

στ) «Εύθρυπτα υλικά με αμίαντο»: τα υλικά εκείνα που περιέχουν μη 
σταθερά εγκλωβισμένο αμίαντο έτσι ώστε σε ενδεχόμενη μηχανική κα- 
ταπόνησή τους, να μπορούν εύκολα να απελευθερώνουν ίνες ή σκόνη 
αμιάντου στο περιβάλλον. 

2. Η παρούσα απόφαση εφαρμόζεται με την επιφύλαξη των διατά¬ 
ξεων του Π.Δ/τος 70α/1988 (ΦΕΚ 31Α/88). 

Άρθρο 3 

Καθορισμός και μέτρα τήρησης των οριακών τιμών εκπομπών αμιά¬ 
ντου 

1. Για κάθε έργο ή δραστηριότητα, που περιλαμβάνει χρησιμοποίηση 
αμιάντου ή κατεργασία προϊόντων που περιέχουν αμίαντο, απαιτείται 

έγκριση περιβαλλοντικών όρων, όπως προβλέπεται στο άρθρο 4 (παρ. 
1, 2 και 3) του Ν. 1650/86 που χορηγείται κατά περίπτωση, ανάλογα 
εάν το έργο ή η δραστηριότητα είναι Α ή Β κατηγορίας, με κοινή από¬ 
φαση των Υπουργών ΠΕΧΩΔΕ Βιομηχανίας, Ενέργειας και Τεχνολο¬ 
γίας και Υγείας, Πρόνοιας και Κοινωνικών Ασφαλίσεων, ή με απόφαση 
του οικείου Νομάρχη, σύμφωνα με τη διαδικασία που καθορίζεται στις 
σχετικές διατάξεις της υπ' αριθ. 69269/5387/1990 κοινής Υπουργι¬ 
κής Απόφασης (ΦΕΚ 678Β/90). 

2. Η αρμόδια για την έγκριση των περιβαλλοντικών όρων αρχή, 
σύμφωνα με την προηγούμενη παράγραφο, μεριμνά ώστε τα μέτρα, στα 
οποία αναφέρεται η προαναφερόμενη απόφαση της έγκρισης αυτής, να 
αποβλέπουν στον περιορισμό στην πηγή, εφόσον αυτό είναι εύλογα εφι¬ 
κτό, και στην πρόληψη των εκπομπών αμιάντου στον αέρα, στα υγρά 
απόβλητα αμιάντου και στα στερεά απόβλητα αμιάντου. 

Στην περίπτωση χρησιμοποίησης αμιάντου τα μέτρα αυτά συνεπάγο¬ 
νται την χρησιμοποίηση της καλύτερης διαθέσιμης τεχνολογίας που δεν 
συνεπάγεται υπερβολικό οικονομικό κόστος, συμπεριλαμβανομένης, 
όποτε ενδείκνυται, της ανακύκλωσης ή της επεργασίας. 

3. Οριακή τιμή για τις εκπομπές αμιάντου στην ατμόσφαιρα 

α) Με την επιφύλαξη της προηγούμενης παραγράφου (2), στην από¬ 
φαση έγκρισης των περιβαλλοντικών όρων για τη χρησιμοποίηση αμιά¬ 
ντου προβλέπεται εκτός των άλλων και η επιβολή ανώτατης επιτρεπό¬ 
μενης οριακής τιμής συγκέντρωσης αμιάντου, που εκπέμπεται στην 
ατμόσφαιρα, μέσω συστήματος απαγωγής από κάποια σημειακή πηγή 
εκπομπής. Η οριακή αυτή τιμή καθορίζεται σε 0.1 ιιϊ§/Νπί ' 1 (χιλιοστό¬ 
γραμμα αμιάντου ανά κανονικό κυβικό μέτρο αερίων αποβλήτων) με- 
τρούμενη πριν από την έξοδο των απαερίων στην ατμόσφαιρα. Σε περί¬ 
πτωση ανακύκλωσης των αερίων αποβλήτων στο εργασιακό περιβάλ¬ 
λον ισχύουν οι διατάξεις του άρθρου 12 του Π.Δ. 70α/88. 

β) Είναι δυνατόν στην απόφαση έγκρισης των περιβαλλοντικών όρων 
για την χρησιμοποίηση αμιάντου να μην επιβάλλεται η προβλεπόμενη 
στο προηγούμενο εδάφιο (α) οριακή τιμή για ένα συγκεκριμένο έργο ή 
δραστηριότητα, που εκπέμπει συνολικά λιγότερα από 5.000 γπ 3 αερίων 
αποβλήτων την ώρα, εφόσον η εκπομπή αμιάντου στον αέρα δεν υπερ¬ 
βαίνει τα 0,5 β/ώρα οποτεδήποτε και υπό κανονικές συνθήκες λειτουρ¬ 
γίας. 

Πάντως στην περίπτωση αυτή η έγκριση των περιβαλλοντικών όρων 
χορηγείται από την κατά περίπτωση αρμόδια αρχή (παρ. 1) μόνον εφό¬ 
σον διασφαλίζεται ότι δεν θα προκύψει υπέρβαση των ορίων που αναφέ- 
ρονται στο παρόν εδάφιο (β). 

γ) Υπέρβαση της οριακής τιμής, που αναφέρεται στο εδάφιο (α) της 
παραγράφου αυτής επιτρέπεται μόνο σε περιπτώσεις βλάβης του συστή¬ 
ματος αποκονίωσης ή ανώμαλης λειτουργίας του τμήματος της παρα¬ 
γωγής από το οποίο προκύπτει η αντίστοιχη εκπομπή αμιάντου. Η 
υπέρβαση αυτή δεν επιτρέπεται να διαρκεί περισσότερο από 30 συνεχό¬ 
μενα λεπτά της ώρας για κάθε μία περίπτωση. Η συνολική διάρκεια 
υπερβάσεων, για περίοδο ενός μηνός. δεν επιτρέπεται να υπερβαίνει τα 
120 λεπτά της ώρας. 

. 4. Οριακή τιμή και μέτρα για τις εκπομπές αμιάντου στα υγρά από¬ 

βλητα. 

Η έγκριση των περιβαλλοντικών όρων για ένα έργο ή δραστηριότητα 
χορηγείται από την κατά περίπτωση αρμόδια αρχή σύμφωνα με την 
παρ. 1 του παρόντος άρθρου, μόνον εφόσον τηρούνται οι εξής προϋποθέ¬ 
σεις: 

α) Πραγματοποίηση ανακύκλωσης των υγρών αποβλήτων που προ¬ 
έρχονται από την παραγωγή αμιαντοτσιμέντου. Εάν η ανακύκλωση 
αυτή δεν είναι οικονομικά εφικτή, η διάθεση των υγρών αποβλήτων που 
περιέχουν αμίαντο πρέπει να γίνεται κατά τρόπον ώστε να ελαχιστο¬ 
ποιείται η ρύπανση του υδάτινου περιβάλλοντος και άλλων φυσικών 
αποδεκτών συμπεριλαμβανομένου και του αέρα. 

Για το σκοπό αυτό τα μέτρα στα οποία αναφέρεται η απόφαση της 
έγκρισης περιβαλλοντικών όρων περιλαμβάνουν εκτός των άλλων και: 

— την ανώτατη επιτρεπόμενη οριακή τιμή των 30§ αιωρούμενων σω¬ 
ματιδίων ανά ιτι 3 απορριπτομένων υγρών αποβλήτων. - ' 

- τον επιτρεπόμενο όγκο των απορρίψεων υγρών αποβλήτων στο υδά¬ 
τινο περιβάλλον ή την επιτρεπόμενη συνολική ποσότητα αιωρούμενων 
σωματιδίων απορριπτομένων ανά τόνο παραγωγής, λαμβανομένης 
υπόψη της ειδικής κατάστασης της εγκατάστασης. 

Οι ως άνω οριακές τιμές εφαρμόζονται στο σημείο εξόδου των απο¬ 
βλήτων από τις εγκαταστάσεις του συγκεκριμένου έργου ή δραστηριό¬ 
τητας. 

β) Πραγματοποίηση πλήρους ανακύκλωσης των υγρών αποβλήτων 


που προέρχονται από την παραγωγή αμιαντοχάρτου ή αμιαντοσανίδων. 
Στην περίπτωση αυτή είναι δυνατόν στην απόφαση έγκρισης των περι¬ 
βαλλοντικών όρων, να προβλέπεται ότι κατ’ εξαίρεση είναι επιτρεπτή 
κατά τις συνήθεις εργασίες καθαρισμού ή συντήρησης της εγκατάστα¬ 
σης, η απόρριψη υγρών αποβλήτων που δεν περιέχουν περισσότερο από 
30β αιωρουμένων σωματιδίων ανά πι 3 υγρών αποβλήτων. 

5. Σε δραστηριότητες που συνδέονται με την κατεργασία προϊόντων 
που περιέχουν αμίαντο η προβλεπομένη στην παρ. 1 του άρθρου αυτού 
έγκριση περιβαλλοντικών όρων χορηγείται μόνο εφόσον διασφαλίζεται, 
ότι οι δραστηριότητες αυτές δεν προκαλούν σημαντική ρύπανση του πε¬ 
ριβάλλοντος από ίνες ή σκόνη αμιάντου. 

Άρθρο 4 
Υποχρεώσεις 

1. Ο υπεύθυνος κάθε έργου ή δραστηριότητας, που περιλαμβάνει 
χρησιμοποίηση του αμιάντου ή κατεργασία προϊόντων που περιέχουν 
αμίαντο, υποχρεούται να λαμβάνει κάθε αναγκαίο και πρόσφορο μέτρο 
για την πρόληψη των εκπομπών αμιάντου στα αέρια και υγρά από¬ 
βλητα, και την τήρηση των οριακών τιμών που αναφέρονται στο άρθρο 
3 της παρούσας απόφασης. » 

Από τα μέτρα αυτά αναφέρονται ιδιαίτερα τα προβλεπόμενα στο άρ¬ 
θρο 4 του Π.Δ. 70α/1988-(ΦΕΚ 31Α) ως προς την προστασία του ευ¬ 
ρύτερου περιβάλλοντος, και είναι τα ακόλουθα: 

α) Η ποσότητα αμιάντου, που χρησιμοποιείται σε κάθε περίπτωση, 
πρέπει να περιορίζεται στην ελάχιστη αναγκαία ποσότητα. Ιδιαίτερα η 
χρήση του κροκιδόλιθου πρέπει να αποφεύγεται κατά το δυνατόν και να 
επιδιώκεται η αντικατάστασή του από άλλα υλικά λιγότερο επικίνδυνα, 
όσο αυτό είναι πρακτικά εφικτό. 

β) Πρέπει να σχεδιάζονται μέθοδοι και διαδικασίες εργασίας, ώστε να 
μην απελευθερώνεται σκόνη αμιάντου στην ατμόσφαιρα. Αν τούτο δεν 
είναι δυνατόν να επιτευχθεί, η σκόνη πρέπει να δεσμεύεται όσο το δυνα¬ 
τόν πλησιέστερα στο σημείο εκπομπής της. 

γ) Ο αμίαντος ή τα μίγματα που περιέχουν ελεύθερο αμίαντο, πρέπει 
να αποθηκεύονται και να διακινούνται μέσα σε κατάλληλες κλειστές συ- 
σκευασίες, επισημασμένες σύμφωνα με τις διατάξεις του άρθρου 15 του 
Π.Δ. 70α/88. 

δ) Απαγορεύεται η εφαρμογή του αμιάντου με την μέθοδο του ψεκα¬ 
σμού (βρτσχ), εξαιρουμένων των ασφαλτούχων ενώσεων που περιέχουν 
αμίαντο και προορίζονται για ψεκασμό του κάτω μέρους του πλαισίου 
των αυτοκινήτων για προστασία του από τη διάβρωση. 

ε) Όσο είναι τεχνικά δυνατό, οι διάφορες κατεργασίες ή χρήσεις του 
αμιάντου πρέπει να διενεργούνται με υγρές μεθόδους, ώστε να περιορί¬ 
ζεται στο ελάχιστο η δημιουργία και η διασπορά σκόνης στο περιβάλλον. 

στ) Η αφαίρεση του αμιάντου ή των πρώτων υλών, που περιέχουν 
ελεύθερο αμίαντο, από τους σάκκους ή δοχεία συσκευασίας, κατά την 
οποία είναι δυνατή η διασπορά του στο περιβάλλον, πρέπει να διενεργεί- 
ται, όσο είναι πρακτικά δυνατό, σε κατάλληλα κλειστά τμήματα με 
ισχυρό τοπικό εξαερισμό και εφοδιασμένα με κατάλληλο σύστημα απο¬ 
κονίωσης, ώστε να αποφεύγεται η διαφυγή σκόνης στο περιβάλλον. 

ζ) 'ολα τα κτίρια, οι εγκαταστάσεις και ο εξοπλισμός, που χρησιμο¬ 
ποιούνται για την αποθήκευση ή κατεργασία του αμιάντου, πρέπει να 
καθαρίζονται και να συντηρούνται αποτελεσματικά και τακτικά. Ειδικό¬ 
τερα, ο καθαρισμός πρέπει να διενεργείται, όσο είναι πρακτικά δυνατόν, 
με κατάλληλο σύστημα δημιουργίας κενού ή άλλη κατάλληλη μέθοδο, 
ώστε να αποφεύγεται η δημιουργία και διασπορά σκόνης αμιάντου στο 
περιβάλλον. 

2. Ο υπεύθυνος κάθε εγκατάστασης που έχει την υποχρέωση τήρη¬ 
σης των οριακών,τιμών εκπομπών του άρθρου 3 της παρούσας απόφα¬ 
σής οφείλει ύα τηρεί βιβλίο μετρήσεων, στο οποίπο να καταγραφεί επί- 
σης^και να αιτιολογεί τις σημειούμενες υπερβάσεις της επιτρεπόμενης 
οριακής τιμής εκπομπής. Το βιβλίο αυτό πρέπει να είναι διαθέσιμο για 
θεώρηση σε οποιονδηποτε διενεργούμενο έλεγχο από τις αρμόδιες υπη¬ 
ρεσίες του Δημοσίου. 

3. Ο υπεύθυνος κάθε εγκατάστασης χρησιμοποίησης αμιάντου υπο- 
χρεούται στη διενέργεια μετρήσεων των εκπομπών αμιάντου στα αέρια 
απόβλητά της τουλάχιστον μια φορά το χρόνο και στα υγρά απόβλητά 
της τουλάχιστον κάθε 6 μήνες και στη γνωστοποίηση με αντίστοιχη συ¬ 
χνότητα των αποτελεσμάτων των μετρήσεων αυτών στην αρμόδια για 
την έγκριση των περιβαλλοντικών όρων αρχή σύμφωνα με την παρ. 1 
του άρθρου 3 της παρούσας απόφασης. 

Άρθρο 5 

Μέθοδοι ανάλυσης και δειγματοληψίας 

1. Ως προς τις εκπομπές αμιάντου στην ατμόσφαιρα: , 

Για τον έλεγχο τήρησης των οριακών τιμών εκπομπών που προβλέ- 
πονται στην παρ. 3 του άρθρου 3 της παρούσας απόφασης: 
α) πραγματοποιούνται τακτικές μετρήσεις με τη μέθοδο που περιγράφε- 
ται στο παράρτημα (Β) του άρθρου 12 της απόφασης αυτής και 

β) Ή χρησιμοποιούμενη διαδικασία και μέθοδος δειγματοληψίας και 
ανάλυσης πρέπει να συμφωνεί με τη μέθοδο αναφοράς που περιγράφεται 
στο Παράρτημα (Β) του άρθρου 12 της παρούσας απόφασης ή με άλλη 
ισοδύναμη μέθοδο που έχει βαθμονομηθεί σύμφωνα με αυτή. Σε περί¬ 
πτωση που επιλέγεται η χρησιμοποίηση ισοδύναμης μεθόδου, η ανα¬ 
φορά της είναι υποχρεωτική στην απόφαση έγκρισης των περιβαλλοντι¬ 
κών όρων του συγκεκριμένου έργου ή δραστηριότητας (άρθρο 3 παρ. 1). 
Εάν η ισοδύναμη αυτή μέθοδος περιλαμβάνει σύστημα συνεχούς κατα¬ 
μέτρησης ή και καταγραφής των εκπομπών σκόνης, θα πρέπει να συνο¬ 
δεύεται και από κατάλληλο σύστημα συναγερμού, που θα τίθεται σε λει¬ 
τουργία όταν σημειώνεται υπέρβαση των οριακών τιμών εκπομπών 
στην ατμόσφαιρα. 

2. Ως προς τις εκπομπές αμιάντου στα υγρά απόβλητα: 

Για τον έλεγχο τήρησης των οριακών τιμών εκπομπών που προβλέ- 
πονται στην παρ. 4 του άρθρου 3 της παρούσας απόφασης: 

α) πραγματοποιούνται τακτικές μετρήσεις με τη μέθοδο που περι- 
γράφεται στο Παράρτημα (Α) του άρθρου 12 της απόφασης αυτής και 
) Ή χρησιμοποιούμενη διαδικασία και μέθοδος δειγματοληψίας και 
νάλυσης πρέπει να συμφωνεί με τη μέθοδο αναφοράς που περιγράφεται 
στο Παράρτημα (Α) του άρθρου 12 της παρούσας απόφασης ή με άλλη 
ισοδύναμη μέθοδο που έχει βαθμονομηθεί σύμφωνα με αυτή. Σε περί¬ 
πτωση που επιλέγεται η χρησιμοποίηση ισοδύναμης μεθόδου η αναφορά 
της είναι υποχρεωτική στην απόφαση έγκρισης των περιβαλλοντικών 
όρων του συγκεκριμένου έργου ή δραστηριότητας (άρθρο 2 παρ. 1). 

Άρθρο 6 

Έλεγχοι 

1. Οι έλεγχοι τήρησης των περιβαλλοντικών όρων που εγκρίνονται ' 
σύμφωνα με το άρθρο 3 (παρ. 1) της παρούσας απόφασης, διενεργού- 
νται σύμφωνα με το άρθρο 6 του Ν. 1650/86. 

2. Η αρμόδια κατά περίπτωση κεντρική ή Νομαρχιακή Υπηρεσία του 
ΥΠΕΧΩΔΕ ή και άλλου σύναρμόδιου Υπουργείου, πραγματοποιεί τα¬ 
κτικούς ελέγχους για την διαπίστωση της εφαρμογής των διατάξεων 
της παρούσας απόφασης. 

Άρθρο 7 , 

Μέτρα για εργασίες κατεδάφισης 

1. Κάθε φυσικό ή νομικό πρόσωπο που αναλαμβάνει την εκτέλεση ερ¬ 
γασιών: 

- κατεδάφισης κτιρίων, κατασκευών και εγκαταστάσεων που περιέ¬ 
χουν αμίαντο ή εύθρυπτα υλικά με αμίαντο (π.χ. μονωτικά υλικά ή μο¬ 
νωτικά επιχρίσματα από εκτοξευθέντα αμίαντο). 

- απομάκρυνσης του αμιάντου ή των ευθρύπτων υλικών με αμίαντο 
από κτίρια, κατασκευές και εγκαταστάσεις και εφόσον κατά τη διάρκεια 
αυτών των εργασιών είναι δυνατόν να αποδευσμευθούν στο περιβάλλον 
ίνες ή σκόνη αμιάντου, έχει την υποχρέωση να ζητά σχετική έγκριση 
των ως άνω εργασιών από την αρμόδια νομαρχιακή υπηρεσία του 
ΥΠΕΧΩΔΕ. 

2. Με την επιφύλαξη εφαρμογής των διατάξεων του άρθρου 14 του 
Π.Δ. 70α/1988 (ΦΕΚ 31 Α) ή συνυποβολή του προβλεπομένου σ’ αυτό 
σχεδίου εργασίας στην αρμόδια νομαρχιακή υπηρεσία του ΥΠΕΧΩΔΕ, 
αποτελεί απαραίτητη προϋπόθεση για τη 0 χορήγηση της ως άνω έγκρι¬ 
σης. Στην περίπτωση αυτή το σχέδιο εργασίας αναφέρεται επιπροσθέ¬ 
τους και στον τόπο και στον χρόνο διεξαγωγής των εργασιών, καθώς 
και σε κάθε άλλο πρόσφορο, πρακτικό μέτρο για τον περιορισμό των εκ¬ 
πομπών ινών ή. σκόνης αμιάντου στο περιβάλλον όπως: 

- εφαρμογή τεχνικών διαβροχής κατά την κατεδάφιση μη απομακρυν- 
θέντων υλικών που περιέχουν αμίαντο. 

- εξωτερικό κλείσιμο με πλαστικά φύλλα των ανοιγμάτων (π.χ. παρα¬ 
θύρων) του χώρου όπου συντελείται η προαναφερόμενη εργασία κατεδά¬ 
φισης. 

- καθαρισμός του χώρου κατεδάφισης με τεχνικές δημιουργίες κενού ή, 
αν αυτό δεν είναι οικονομικά εφικτό, μετά από προηγούμενη διαβροχή 
των κατεδαφισθέντων υλικών. 

- συσκευασία και απομάκρυνση των κατεδαφισθέντων υλικών που πε¬ 


ριέχουν αμίαντο, σύμφωνα με τις διατάξεις του άρθρου 8 της παρούσας 
απόφασης. 

3. Η αρμόδια νομαρχιακή υπηρεσία του ΥΠΕΧΩΔΕ είναι δυνατόν να 
διενεργεί επιτόπιους ελέγχους στον χώρο διεξαγωγής των προαναφερο- 
μένων στην παρ. 1 εργασιών, για την εξακρίβωση της τήρησης των δια¬ 
τάξεων του παρόντος άρθρου. 

Άρθρο 8 

Μέτρα για στερεά απόβλητα με αμίαντο 

1. Εύθρυπτα στερεά απόβλητα ή λάσπες με ελεύθερο αμίαντο. 

α) Κατά την εκτέλεση δραστηριοτήτων που συνοδεύονται από μετα¬ 
φορά ή και εναπόθεση εύθρυπτων στερών αποβλήτων ή λασπών που πε¬ 
ριέχουν ελεύθερες ίνες ή σκόνη αμιάντου πρέπει να αποφεύγεται η δια- 
σπορά ινών ή σκόνης αμιάντου στον αέρα ή η διαρροή υγρών που μπορεί 
να περιέχουν αμίαντο. Για το λόγο αυτό οι ασκούντες τέτοιες δραστηριό¬ 
τητες οφείλουν να λαμβάνουν όλα τα απαραίτητα προς τούτο μέτρα, 
όπως: διαβροχή των προς απόρριψη υλικών που περιέχουν αμίαντο και, 
συσκευασία αυτών σε αδιάβροχους σάκκους ή σε ειδικά δοχεία ασφαλώς 
κλεισμένα και επισημασμένα σύμφωνα με τις σχετικές διατάξεις του άρ¬ 
θρου 15 του Π.Δ. 70ά/88. Τα μέτρα αυτά πρέπει να εφαρμόζονται τόσο 
κατά τη μεταφορά των υλικών αυτών όσο και κατά την εναπόθεσή τους 
σε εγκεκριμένους προς τούτο χώρους, λαμβανομένων υπόψη σε. κάθε 
περίπτωση και των τοπικών συνθηκών. 

β) Για την εναπόθεση ή αποθήκευση των ως άνω αποβλήτων και λα¬ 
σπών απαιτείται σχετική άδεια που χορηγείται από τον οικείο Νομάρχη 
σύμφωνα με τη διαδικασία που προβλέπεται στην υπ’ αριθ. 7275.1/ 
3054/1985 κοινή Υπουργική απόφαση Τοξικά και επικίνδυνα από¬ 
βλητα και εξάλειψη πολυχλωροδιφαινυλίων και πολυχλωροτριφαινυ- 
λίων σε συμμόρφωση με τις οδηγίες 78/319/ΕΟΚ και 76/403/ΕΟΚ 
των Συμβουλίων της 20.3.1978 και 6.4.1976 (ΦΕΚ 665Β/ 
1985). 

2. Μη,εύθρυπτα στερεά απόβλητα ή λάσπες με εγκλωβισμένο αμία¬ 
ντο. ,..···.· 

α) Οι ασκούντες δραστηριότητες που συνοδεύονται από μεταφορά ή 
και εναπόθεση μη εύθρυπτων στερεών αποβλήτων ή λασπών που περιέ- 
■ χουν σταθερά εγκλωβισμένες ίνες ή σκόνη αμιάντου (π.χ. θραύσματα 
προϊόντων αμιαντοτσιμένου, κατάλοιπα δεξαμενών καθίζησης που προ¬ 
έρχονται από τη διαδικασία παραγωγής αμιαντοτσιμέντου κ.α.) οφεί¬ 
λουν να εφαρμόζουν τουλάχιστον διαβροχή ή εν πάσει περιπτώσει να 
διατηρούν επαρκή υγρασία στα υλικά αυτά, τόσο κατά τη μεταφορά 
τους όσο και κατά την. εναπόθεσή τους ώστε να αποφεύγεται η διασπορά 
ινών ή σκόνης αμιάντου στο περιβάλλον. 

β) Για την εναπόθεση ή αποθήκευση των ως άνω αποβλήτων και λα¬ 
σπών απαιτείται σχειτική άδεια που χορηγείται από τον οικείο Νομάρχη 
σύμφωνα με τη διαδικασία που προβλέπεται στην υπ’ αριθ. 49541/ 
1424/86 κοινή Υπουργική Απόφαση «Στερεά απόβλητα σε συμμόρ¬ 
φωση με-την οδηγία 75/442/ΕΟΚ.... «ΦΕΚ 444Β/1986). 

3. Τα απόβλητα, που κατά τις εργασίες διάθεσής τους περιέχουν ίνες 
ή σκόνη αμιάντου, πρέπει να καλύπτονται με στρώμα πάχους τουλάχι¬ 
στον 25οηι από στερεοποιημένο χώμα ή άλλο κατάλληλο υλικό ικανό να 
παρεμποδίσει πιθανή διασκόρπιση του αμιάντου στο περιβάλλον. Όταν 
η πιο πάνω διάθεση γίνεται σε χωματερή, η κάλυψη των αποβλήτων 
του αμιάντου μπορεί να γίνει και από άλλου είδους απορρίμματα. 

Άρθρο 9 

Ανταλλαγή πληροφοριών 

Το Υπουργείο ΠΕΧΩΔΕ πληροφορεί την Επιτροπή Ευρ. Κοινοτή¬ 
των: · 

α) Για τις διαδικασίες και τις μεθόδους που χρησιμοποιούνται για τις 
μετρήσεις των εκπομπών αμιάντου στα αέρια και υγρά απόβλητα κα¬ 
θώς και .για τις εκτιμήσεις ως προς την καταλληλότητα των διαδικα¬ 
σιών αυτών και μεθόδων. 

β) Για τα αποτελέσματα από την εφαρμογή της παρούσας απόφασης 
ως προς την πρόληψη και τη μείωση των εκπομπών αμιάντου στο περι¬ 
βάλλον. 

Άρθρο 10 
Μεταβατική διάταξη 

Υφιστάμενα έργα ή δραστηριότητες στα οποία έχει χορηγηθεί μέχρι 
την έναρξη ισχύος της παρούσας απόφασης άδεια εγκατάστασης ή λει¬ 
τουργίας, εφαρμόζουν τις οριακές τιμές που αναφέρονται στο άρθρο 3 
(παρ. 3 και 4) της απόφασης αυτής από 30 Ιουνίου 1991. 

Άρθρο 11 
Κυρώσεις 

1. Σε οποιονδήποτε γίνεται αίτιος παράβασης των διατάξεων της πα¬ 
ρούσας απόφασης με πράξη ή παράλειψη επιβάλλονται οι ποινικές, αστι¬ 
κές και διοικητικές κυρώσεις που προβλέπονται στα άρθρα 28, 29 και 
30 του Ν. 1650/86. όπως το τελευταίο αυτό άρθρο τροποποιήθηκε με 
το άρθρο 98 (παρ. 12) του Ν. 1892/1990 (ΦΕΚ 101Α/1990). 

2. Ειδικότερα για την επιβολή διοικητικών κυρώσεων στις περιοχές 
των ρυθμιστικών σχεδίων Αθήνας και Θεσσαλονίκης εφαρμόζονται οι 
διατάξεις του άρθρου 13 του Ν. 1515/85 και του άρθρου 13 του Ν. 
1561/85 όπως τροποποιήθηκαν και συμπληρώθηκαν με το άρθρο 31 
παρ. 6 και 7 αντίστοιχα του Ν. 1650/86. 

Άρθρο 12 
Παραρτήματα 

Προσαρτώνται και αποτελούν αναπόσπαστο μέρος της παρούσας 
απόφασης τα παραρτήματα (Α) και (Β) που ακολουθούν. 

ΠΑΡΑΡΤΗΜΑ Α 

Μέθοδος αναφοράς για τον έλεγχο της τήρησης της οριακής τιμής αιω- 
ρούμενων σωματιδίων στα υγρά απόβλητα. 

Η μέθοδος αναφοράς για τον αναλυτικό προσδιορισμό της ολικής αι- 
ωρούμενης ύλης (διηθητής ύλης από δείγμα που δεν έχει υποστεί καθί¬ 
ζηση) εκφρασμένης σε γπ£/Ε, είναι η διήθηση σε διηθητική μεμβράνη 
μεγέθους πόρων 0,45 μ»ι, ξήρανση στους 105°Ε και ζύγιση. 

Τα δείγματα πρέπει να λαμβάνονται κατά τρόπο ώστε να είναι αντι¬ 
προσωπευτικά της απόρριψης των αποβλήτων για χρονική περίοδο 24 
ωρών. Ο ως άνω προσδιορισμός γίνεται επί συνδυασμένου δείγματος 
τριών τουλάχιστον αντιπροσωπευτικών δειγμάτων ενός 24ώρου. 

Ο προσδιορισμός αυτός πρέπει να πραγματοποιείται με προσέγγιση 
+/-5% και ακρίβεια +/-10% όπου, για τους σκοπούς της παρούσας 
απόφασης, νοούνται ως: 

- Προσέγγιση: το διάστημα στο οποίο βρίσκονται τα 95% των απο¬ 
τελεσμάτων των. μετρήσεων, που πραγματοποιούνται στο ίδιο δείγμα 
και με τη χρήση της ίδιας μεθόδου. 

- Ακρίβεια: η διαφορά που λαμβάνεται μεταξύ της πραγματικής τι¬ 
μής της υπό εξέταση παραμέτρου και της μέσης πειραματικής τιμής. 

ΠΑΡΑΡΤΗΜΑ Β 

Μέθοδος αναφοράς για τον έλεγχο της τήρησης της οριακής τιμής ση¬ 
μειακών εκπομπών αμιάντου στην ατμόσφαιρα. 

1. Η μέθοδος που επιλέγεται είναι μια σταθμική. κατάλληλη για τη 
μέτρηση της συνολικής ποσότητας σκόνης, που εκπέμπεται. μέσω του 
συστήματος απαγωγής. Η δειγματοληψία πρέπει να γίνεται πριν από 
οποιαδήποτε αραίωση της προς μέτρηση ροής. 

Η οριακή τιμή της παρ. 3. εδάφιο α. του άρθρου 3 της παρούσας από¬ 
φασης μετρείται λαμβανομένης πάντοτε υπόψη της περιεκτικότητας της 
σκόνης σε αμίαντο. Η περιεκτικότητα αυτή μπορεί είτε να μετρείται, είτε 
να υπολογίζεται. Όπου απαιτείται μέτρηση της περιεκτικότητας, η μέ¬ 
τρηση αυτή πρέπει να γίνεται κατ' αρχήν κάθε 6 μήνες. Εάν μελλοντικά 
διαπιστωθεί, ότι η εν λόγω περιεκτικότητα δεν παρουσιάζει αξιοσημείω¬ 
τες διακυμάνσεις, η συχνότητα μέτρησής της μπορεί να μειωθεί ύστερα 
από σχετική έγκριση της αρμόδιας για έγκριση των περιβαλλοντικών 
όρων αρχής, που αναφέρεται στην παρ. 1 του άρθρου 3 της παρούσας 
απόφασης. Εάν δεν εκτελούνται περιοδικές μετρήσεις για τον έλεγχο 
της περιεκτικότητας της σκόνης σε αμίαντο, τότε η αναφερθείσα προη¬ 
γουμένως οριακή τιμή συγκέντρωσης ισχύει για το σύνολο της εκπε- 
μπόμενης σκόνης. 

Η οριακή τιμή συγκέντρωσης (0.1 ηΐβ/Νιιι 3 ) πρέπει να προκύπτει ως 
αριθμητικός μέσος όρος τουλάχιστον δύο αντιπροσωπευτικών μετρή¬ 
σεων υπό τις ίδιες συνθήκες και ει δυνατόν κατά τη διάρκεια του ίδιου 
24ώρου. 

2. Η δειγμάτοληψία για την τήρηση της οριακής τιμής πρέπει να 
πραγματοποιείται: 

α) με προσέγγιση +. -40% της οριακής τιμής, δηλαδή το 95% των 
αποτελεσμάτων των μετρήσεων να βρίσκονται στο διάστημα 0,06 έως 
0,14 ηΐβ/Νιη ') απαερίων. 

β) με ακρίβεια +, -20%· της οριακής τιμής, δηλαδή η διαφορά με¬ 
ταξύ της μέσης πειραματικής τιμής και της οριακής τιμής να μην υπερ¬ 


βαίνει τα +, -0,02 πΐβ/Νιη 3 ) απαερίων. 

γ) με όριο ανίχνευσης το 20% της οριακής τιμής, δηλαδή με μικρό¬ 
τερη μετρήσιμη ποσότητα τα 0,02 πΐβ/Νπ» 3 ) απαερίων. 

3. Όροι λειτουργίας της εγκατάστασης 

Οι μετρήσεις είναι έγκυρες μόνον εάν η δειγματοληψία γίνεται κατά 
τη διάρκεια κανονικής λειτουργίας της εγκατάστασης, από την οποία 
προκύπτει η εκπομπή αμιάντου. 

4. Επιλογή του σημείου δειγματοληψίας 

Το σημείο δειγματοληψίας πρέπει να βρίσκεται σε μέρος που να πα¬ 
ρουσιάζει συνθήκες γραμμικής ροής. Συνθήκες στροβιλώδους ροής και 
εμπόδια τα οποία ενδέχεται να διαταράξουν τη ροή των διερχομένων 
απαερίων πρέπει κατά το δυνατό να αποφεύγονται επιμελώς. 

5. Μετατροπές που απαιτούνται για τη δειγματοληψία 

Στους αγωγούς από τους οποίους θα γίνει δειγματοληψία πρέπει να 
προβλεφθούν κατάλληλα ανοίγματα και εξέδρες. 

6. Προκαταρκτικές μετρήσεις πριν από τη δειγματοληψία 

Πριν αρχίσει η δειγματοληψία πρέπει να διεξαχθούν ορισμένες μετρή¬ 
σεις και δη της θερμοκρασίας, της πίεσης και της ταχύτητας των απαε¬ 
ρίων στον αγωγό. Κανονικά, η θερμοκρασία και η πίεση των απαερίων 
μετρούνται στη γραμμή δειγματοληψίας υπό κανονικές συνθήκες ροής. 
Τπό εξαιρετικές συνθήκες πρέπει να γίνονται επί πλέον μετρήσεις όσον 
αφορά τη συγκέντρωση υδρατμών έτσι ώστε να γίνουν οι απαραίτητες 
διορθώσεις στα αποτελέσματα. 

7. Γενικές απαιτήσεις κατά τη διαδικασία δειγματοληψίας 

Η διαδικασία απαιτεί τη διήθηση δείγματος απαερίων από αγωγό 
που απάγει τις εκπομπές σκόνης αμιάντου και τη μέτρηση της περιεκτι¬ 
κότητας σε αμίαντο της σκόνης που κατακρατείται στο φίλτρο. 

7.1. Διεξάγεται κατ’ αρχήν δοκιμή στεγανότητας στη γραμμή δειγ¬ 
ματοληψίας για να διαπιστωθεί αν υπάρχουν διαρροές ικανές να οδηγή¬ 
σουν σε σφάλματα μέτρησης. Η κεφαλή του δειγματολήπτη φράσσεται 
επιμελώς και η αντλία δειγματοληψίας τίθεται σε λειτουργία. Η διαρροή 
δεν πρέπει να υπερβαίνει το 1 % της κανονικής παροχής της δειγματο¬ 
ληψίας. 

7.2. Η δειγματοληψία κανονικά πρέπει να διεξάγεται υπό ισοκινητι- 
κές συνθήκες σύμφωνα με τη διαδικασία που περιγράφεται στο σχέδιο 
προτύπου Ι50/ϋΙ5 9096. 

7.3. Η διάρκεια της δειγματοληψίας εξαρτάται από τον τύπο της 
διεργασίας που υπόκειται σε έλεγχο και από τη χρησιμοποιούμενη 
γραμμή δειγματοληψίας και η διάρκεια δειγματοληψίας πρέπει να 
επαρκεί ώστε να εξασφαλίζεται ότι συλλέγεται η ενδεδει/μένη ποσότητα 
του υλικού προς ζύγιση. Η δειγματοληψία πρέπει να είναι αντιπροσω¬ 
πευτική της συνολικής διεργασίας που υπόκειται σε έλεγχο. 

7.4. Όταν το φίλτρο του δειγματολήπτη δεν βρίσκεται πλησίον της 
κεφαλής του δειγματολήπτη, πρέπει να χρησιμοποιούνται μέθοδοι ανά¬ 
κτησης των υλών που ενδέχεται να έχουν επικαθήσει στον καθετήρα 
δειγματοληψίας. 

7.5. Η κεφαλή του δειγματολήπτη και ο αριθμός των σημείων δειγ¬ 
ματοληψίας προσδιορίζονται σύμφωνα με το σχέδιο διεθνούς προτύπου 

ΙδΟ/ϋΙδ 9096. 

8. Φίλτρο δειγματοληψίας 

8.1. Προτιμούνται τα φίλτρα από υαλοβάμβακα. 

8.2. Απαιτείται ελάχιστη διηθητική ικανότητα 99%, όπως αυτή κα¬ 
θορίζεται σε συνάρτηση με τη δοκιμασία ΟΟΡ, όπου χρησιμοποιείται 
αερόλυμα με σωματίδια διαμέτρου 0,3μπι. 

9. Ζύγιση 

9.1. Πρέπει να χρησιμοποιείται κατάλληλος ζυγός ακρίβειας τουλά¬ 
χιστον ενός δεκάκις χιλιοστού του γραμμαρίου. 

9.2. Για να επιτυγχάνεται η απαιτούμενη ακρίβεια κατά τη ζύγιση, 
τα φίλτρα πρέπει να υποβάλλονται σε σχολαστική προεργασία πριν και 
μετά από τη δειγματοληψία (καθορισμός και ξήρανση μέχρι σταθερο¬ 
ποίησης βάρους). 

10 - . Έκφραση των αποτελεσμάτων 

Η παρουσίαση των αποτελεσμάτων πρέπει να αναφέρει, εκτός από τα 
στοιχεία της μέτρησης, τις παραμέτρους που αφορούν τη θερμοκρασία, 
την πίεση και τη ροή και πρέπει να περιλαμβάνει κάθε σχετική πληροφο¬ 
ρία όπως ένα απλό σχήμα που να δείχνει τη θέση των σημείων δειγμα¬ 
τοληψίας, τις διαστάσεις των αγωγών, τους όγκους στους οποίρυς ανα- 
φέρεται η δειγματοληψία και τη μέθοδο υπολογισμού που χρησιμοποιή¬ 
θηκε για τον προσδιορισμό των αποτελεσμάτων. Τα αποτελέσματα αυτά 
εκφράζονται σε κανονικές συνθήκες θερμοκρασίας (273°Κ) και πίεσης 
(101,3 ΚΡ 3 ). 

11. Προσδιορισμός της περιεκτικότητας της σκόνης σε αμίαντο 

Η περιεκτικότητα της σκόνης σε αμίαντο μπορεί να προσδιορίζεται 
.ίτε με μέτρηση, είτε με υπολογισμό. Σε ότι αφορά τη μέτρηση, εφαρμό¬ 
ζεται μία από τις διεθνώς δόκιμες μεθόδους όπως π.χ. μέθοδοι που βα¬ 
σίζονται στην περίθλαση ακτινών X. Σε περίπτωση που η προαναφερό- 
ιχενη μέτρηση δεν είναι πρακτικά ή οικονομικά εφικτή, ο προσδιορισμός 
της σκόνης σε αμίαντο πραγματοποιείται με. υπολογισμό. Στην περί- 
ττωση αυτή θεωρείται κατά παραδοχή, ότι η ζητούμενη περιεκτικότητα 
ιαυτίζεται με την περιεκτικότητα σε αμίαντο του ή των υλικών, από την 
:πεξεργασία των οποίων προκαλείται η αντίστοιχη εκπομπή σκόνης, 
<αμβανομένης υπόψη της σύνθεσης αυτών σε αμίαντο. 

Άρθρο 13 , 

Κάθε διάταξη που αντίκειται στις διατάξεις της παρούσας απόφασης 
χαταργείται. 

Άρθρο 14 

Η ισχύς της παρούσας απόφασης αρχίζει ένα μήνα από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα. 26 Φεβρουάριου 1991 

οι ΥΠΟΥΡΓΟΙ 

ΕΣΩΤΕΡΙΚΟΝ , ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

ΣΩΤΗΡΗΣ ΚΟΥΒΕΛΑΣ ΕΥΘ. ΧΡΙΣΤΟΔΟΥΛΟΥ 

ΠΕΡΙΒΑΛΛΟΝΤΟΣ, ΧΟΡΟΤΑΞ!ΑΣ 

ΥΓΕΙΑΣ. ΠΡΟΝΟΙΑΣ 8 ΚΟΙΝ. ΑΣΦ/ΣΕΟΝ ΚΑΙ ΔΗΜΟΣΙΟΝ ΕΡΓΩΝ 

Μ. ΓΙΑΝΝΑΚΟΥ ΣΤΕΦΑΝΟΣ ΜΑΝΟΣ 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΒΙΟΜΗΧΑΝΙΑΣ ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ ΚΑΙ ΤΕΧΝΟΛΟΓΙΑΣ 

ΣΤΑΥΡΟΣ ΔΗΜΑΣ ΒΑΣ. ΜΑΝΤΖΩΡΗΣ 



\ριθ. Α2/6320/136 4 (8) 

Καθορισμός τύπου βεβαιώσεων που απαιτούνται για τη χορήγηση 
αδειών κυκλοφορίας φορτηγών αυτοκινήτων ιδιωτικής χρήσης 

(Φ.Ι.Χ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψή: 

1. Τις διατάξεις του Ν.Δ. 49/68 «περί χορηγήσεως αδειών κυκλο- 
ιορίας φορτηγών αυτοκινήτων οχημάτων Ι.Χ.» όπως το διάταγμα αυτό 
τροποποιήθηκε και συμπληρώθηκε με τα Ν.Δ. 833/71 και 1268/73 


και όπως τελικά τα διατάγματα αυτά κωδικοποιήθηκαν με το Β.Δ. 
281/73. 

2. Τις διατάξεις της αριθ. Α2/11367/558/84 κανονιστικής από¬ 
φασης του Υπουργού Μεταφορών και Επικοινωνιών «περί καθορισμού 
των λεπτομερειών εφαρμογής του Ν.Δ/τος 49/68 «περί χορηγήσεως 
αδειών κυκλοφορίας φορτηγών αυτοκινήτων ιδιωτικής χρήσεως'» όπως 
το διάταγμα αυτό τροποποιήθηκε και συμπληρώθηκε μεταγενέστερα 
(ΦΕΚ 450/Β/5.7.84) και 

3. Τις διατάξεις της παρ. 5 του άρθρου 33 του Ν. 1882/90 «μέτρα 
για την περιστολή της φοροδιαφυγής, διαρρυθμίσεις στην άμεση και έμ¬ 
μεση φορολογία και άλλες διατάξεις (ΦΕΚ 43/Α/23.3.90), αποφασί¬ 
ζουμε: 

1. Τα φυσικά ή νομικά πρόσωπα που ασκούν κάποιο επάγγελμα ή 
επιχείρηση και ζητούν από την αρμόδια Υπηρεσία Συγκοινωνιών τη χο- 
ρήγηση αδειών κυκλοφορίας φορτηγών αυτοκινήτων ιδιωτικής χρήσης 
(Φ.Ι.Χ.), υποχρεούνται από τις ισχύουσες διατάξεις, εκτός των άλλων 
δικαιολογητικών, να υποβάλλουν και πιστοποιητικό οικείας οικονομι¬ 
κής εφορίας του τύπου: 

«ΠΙΣΤΟΠΟΙΗΤΙΚΟ 
Πιστοποιείται ότι όπως προκύπτει: 


.στην οδό . . . ί. 

λειτουργεί η (ατομική) ή (εταιρική) κλπ. επιχείρηση με την επωνυμία . . 
.από ... .. 


και με αντικείμενο εργασιών την (εμπορία, παραγωγή και εμπορία, κα¬ 
τασκευή, βιοτεχνία, βιομηχανία, υδραυλικές εγκαταστάσεις 
κλπ.(ή όποιο άλλο συγκεκριμένο επάγγελμα ασκεί) και πραγ¬ 
ματοποίησε ακαθάριστα έσοδα (τζίρο) δρχ.. (αριθμητικώς 


και ολογράφως) 

για το χρονικό διάστημα από .μέχρι . 

Η παραπάνω επιχείρηση λειτουργεί νόμιμα μέχρι σήμερα χωρίς καμία 


διακοπή (και προέρχεται από μετατροπή της .. 

εταιρείας ή από συγχώνευση κλπ)». 

2. Τα παραπάνω πιστοποιητικά θα χορηγούνται από τις δημόσιες οι¬ 
κονομικές υπηρεσίες ύστερα από αίτηση του ενδιαφερομένου ή του δια- 
χειριστού ή νόμιμου εκπροσώπου της επιχείρησης που υποβάλλεται 
στην Οικονομική υπηρεσία που- έχει έδρα η επιχείρηση. 


' Η απόφαση αυτή να δημοσιευθεϊ στην Εφημερίδα της Κυβερνήσεως. 
Αθήνα, 11 Φεβρουάριου 1991 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ «ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΕΧ 

22.3211 ΥΡΕΤ ΟΚ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


ί 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρί 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου «δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

·) 

» 

» 

»„ 

Α.Ε. &Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























